CELEX: 32019D1145
Language: hr
Date: 2019-07-04 00:00:00
Title: Provedbena odluka Komisije (EU) 2019/1145 оd 4. srpnja 2019. o završetku postupka djelomične privremene revizije antidampinških mjera koje se primjenjuju na uvoz cijevi od duktilnog lijevanog željeza (poznato i kao sferoidno grafitno lijevano željezo) podrijetlom iz Indije bez izmjene mjera na snazi

5.7.2019   
               
               
                  HR
               
               
                  Službeni list Europske unije
               
               
                  L 181/87
               
            
         PROVEDBENA ODLUKA KOMISIJE (EU) 2019/1145
         оd 4. srpnja 2019.
         o završetku postupka djelomične privremene revizije antidampinških mjera koje se primjenjuju na uvoz cijevi od duktilnog lijevanog željeza (poznato i kao sferoidno grafitno lijevano željezo) podrijetlom iz Indije bez izmjene mjera na snazi
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2016/1036 Europskog parlamenta i Vijeća od 8. lipnja 2016. o zaštiti od dampinškog uvoza iz zemalja koje nisu članice Europske unije (1), a posebno njezin članak 9. stavak 1.,
         budući da:
         1.   POSTUPAK
         
         1.1.   Mjere na snazi
         
         
                     (1)
                  
                  
                     Mjera koja je trenutačno na snazi jest konačna antidampinška pristojba uvedena Provedbenom uredbom Komisije (EU) 2016/388 (2), kako je izmijenjena Provedbenom uredbom Komisije (EU) 2016/1369 (3).
                  
               
                     (2)
                  
                  
                     Predmetni proizvod podliježe i konačnoj kompenzacijskoj pristojbi uvedenoj Provedbenom uredbom Komisije (EU) 2016/387 (4).
                  
               1.2.   Zahtjev za reviziju
         
         
                     (3)
                  
                  
                     Komisija je 2. ožujka 2018. primila zahtjev za djelomičnu privremenu reviziju antidampinških mjera na snazi u skladu s člankom 11. stavkom 3. Uredbe (EU) 2016/1036 („osnovna uredba”) koja je ograničena na proizvođača izvoznika Electrosteel Castings Limited („Electrosteel”). Zahtjev su podnijela četiri proizvođača iz Unije: Saint-Gobain PAM, Saint-Gobain PAM Deutschland GmbH, Saint-Gobain PAM España S.A. i Duktus (Production) GmbH („podnositelji zahtjeva”).
                  
               
                     (4)
                  
                  
                     U početnom ispitnom postupku Komisija je za Electrosteel utvrdila dampinšku maržu od 4,1 %, ali je za konačnu antidampinšku pristojbu utvrđena stopa od 0 % kako bi se izbjeglo dvostruko računanje izvoznih subvencija koje su već uračunane u konačnu kompenzacijsku pristojbu od 9,0 %. Zahtjev je sadržavao dostatne dokaze o tome da je Electrosteel od uvođenja mjera pojačao svoju antidampinšku praksu, da su se promijenile okolnosti na temelju kojih su uvedene postojeće mjere te da su te promjene trajne.
                  
               1.3.   Pokretanje revizije
         
         
                     (5)
                  
                  
                     Komisija je odlučila pokrenuti djelomičnu privremenu reviziju u skladu s člankom 11. stavkom 3. osnovne uredbe, ograničenu na ispitivanje dampinga u odnosu na društvo Electrosteel. Komisija je 4. svibnja 2018. objavila obavijest o pokretanju postupka u Službenom listu Europske unije („obavijest o pokretanju postupka”) (5).
                  
               
                     (6)
                  
                  
                     Razdoblje ispitnog postupka revizije trajalo je od 1. travnja 2017. do 31. ožujka 2018. Razdoblje početnog ispitnog postupka trajalo je od 1. listopada 2013. do 30. rujna 2014.
                  
               1.4.   Zainteresirane strane
         
         
                     (7)
                  
                  
                     U obavijesti o pokretanju postupka Komisija je pozvala zainteresirane strane da iznesu svoja stajališta. Osim toga, Komisija je o reviziji obavijestila podnositelje zahtjeva, Electrosteel i tijela predmetne zemlje zainteresirana za reviziju te ih je pozvala na sudjelovanje.
                  
               
                     (8)
                  
                  
                     Zainteresirane strane imale su priliku pismeno iznijeti stajališta i zatražiti saslušanje pred Komisijom i/ili službenikom za saslušanje u trgovinskim postupcima. Electrosteel je zatražio saslušanja pred Komisijom te su mu odobrena tri saslušanja. Saslušanja su održana 15. svibnja 2018., 15. lipnja 2018. i 17. siječnja 2019.
                  
               2.   POVLAČENJE ZAHTJEVA I ZAVRŠETAK POSTUPKA
         
         
                     (9)
                  
                  
                     Podnositelji zahtjeva obavijestili su Komisiju o povlačenju svojeg zahtjeva dopisima od 19. travnja i 2. svibnja 2019.
                  
               
                     (10)
                  
                  
                     Na temelju članka 9. stavka 1. osnovne uredbe postupak se može završiti ako se pritužba povuče, osim ako je završetak protivan interesu Unije.
                  
               
                     (11)
                  
                  
                     Ispitnim postupkom nisu otkriveni nikakvi razlozi zbog kojih bi završetak postupka bio protivan interesu Unije. U tom je kontekstu Komisija napomenula da nisu primljene nikakve primjedbe zainteresiranih strana u kojima se navodi da bi takav prestanak bio protivan interesu Unije. Stoga Komisija smatra da bi postupak djelomične privremene revizije trebalo završiti bez službene odluke u vezi s bilo kakvim značajnim trajnim promjenama i dampinškom praksom društva Electrosteel.
                  
               
                     (12)
                  
                  
                     Komisija je zaključila da bi djelomičnu privremenu reviziju ograničenu na ispitivanje dampinga u odnosu na društvo Electrosteel trebalo završiti bez izmjene mjera na snazi.
                  
               
                     (13)
                  
                  
                     Zainteresirane strane o tome su obaviještene te im je omogućeno iznošenje primjedbi.
                  
               
                     (14)
                  
                  
                     Ova je Odluka u skladu s mišljenjem Odbora osnovanog u skladu s člankom 15. stavkom 1. osnovne uredbe,
                  
               DONIJELA JE OVU ODLUKU:
         
            Članak 1.
            Završava se djelomična privremena revizija antidampinških mjera koje se primjenjuju na uvoz cijevi od duktilnog lijevanog željeza (poznato i kao sferoidno grafitno lijevano željezo), osim cijevi od duktilnog lijevanog željeza bez unutarnje i vanjske obloge („neobložene cijevi”), podrijetlom iz Indije i trenutačno obuhvaćenih oznakama KN ex 7303 00 10 i ex 7303 00 90 (oznake TARIC 7303001010 i 7303009010).
         
         
            Članak 2.
            Ova Odluka stupa na snagu sljedećeg dana od dana objave u Službenom listu Europske unije.
         
         
            Sastavljeno u Bruxellesu 4. srpnja 2019
            
               
                  Za Komisiju
               
               
                  Predsjednik
               
               Jean-Claude JUNCKER
            
         
         
            (1)  SL L 176, 30.6.2016., str. 21.
         
         
            (2)  Provedbena uredba Komisije (EU) 2016/388 оd 17. ožujka 2016. o uvođenju konačne antidampinške pristojbe na uvoz cijevi od duktilnog lijevanog željeza (poznato i kao sferoidno grafitno lijevano željezo) podrijetlom iz Indije (SL L 73, 18.3.2016., str. 53.).
         
            (3)  Provedbena uredba Komisije (EU) 2016/1369 оd 11. kolovoza 2016. o izmjeni Provedbene uredbe (EU) 2016/388 o uvođenju konačne antidampinške pristojbe na uvoz cijevi od duktilnog lijevanog željeza (poznato i kao sferoidno grafitno lijevano željezo) podrijetlom iz Indije (SL L 217, 12.8.2016., str. 4.).
         
            (4)  Provedbena uredba Komisije (EU) 2016/387 оd 17. ožujka 2016. o uvođenju konačne kompenzacijske pristojbe na uvoz cijevi od duktilnog lijevanog željeza (poznato i kao sferoidno grafitno lijevano željezo) podrijetlom iz Indije (SL L 73, 18.3.2016., str. 1.).
         
            (5)  Obavijest o pokretanju postupka djelomične privremene revizije antidampinških mjera koje se primjenjuju na uvoz cijevi od duktilnog lijevanog željeza (poznato i kao sferoidno grafitno lijevano željezo) podrijetlom iz Indije, SL C 157, 4.5.2018., str. 3.